Un dels agents presents en l'incident de Rivera a l'aeroport denuncia amenaces dels escortes
Un dels dos agents de seguretat que hi havia al punt de seguretat de l'aeroport de Barcelona on Albert Rivera va saltar suposadament un control d'explosius ha explicat que van ser amenaçats pels escortes del polític. Segons que explica a la cadena SER, els dos agents, que són membres de la policia espanyola, van tornar al cap d'una hora i en 'un to encès ens van dir que si impedíem la feina de Rivera ens podien posar les manilles i detenir-nos, o que ja tindríem notícies seves'. L'agent de seguretat considera que Rivera 'és el responsable' de l'incident perquè s'hauria pogut sotmetre a la prova per pròpia voluntat: 'Hi hauria tardat vint segons, com qualsevol ciutadà'. El vigilant de seguretat del Prat que va aturar @Albert_Rivera per fer-li un control antiterrorista diu que el polític podria haver-lo passat malgrat que els seus escortes de @policia ho impedissin. Ho explica en exclusiva @albertpratviver a @AquiCuni pic.twitter.com/aSsi8SgUJ3 — Anna Punsí (@punsix) October 25, 2018  Els fets van passar el dia 7 d'octubre. Rivera va anar a l'aeroport i va haver de passar per l'accés general i no per la porta d'autoritats.
Per què van aturar a Rivera?
per fer-li un control antiterrorista